Document ID: 32005D0902

ΑΠΌΦΑΣΗ ΤΟΥ ΣΥΜΒΟΥΛΊΟΥ
της 12ης Δεκεμβρίου 2005
για τον καθορισμό της σειράς κατά την οποία ασκείται η προεδρία του Συμβουλίου
(2005/902/ΕΚ, Ευρατόμ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 203 δεύτερο εδάφιο,
τη συνθήκη για την ίδρυση της Ευρωπαϊκής Κοινότητας Ατομικής Ενεργείας, και ιδίως το άρθρο 116 δεύτερο εδάφιο,
τη συνθήκη για την ίδρυση της Ευρωπαϊκής Ένωσης, και ιδίως το άρθρο 28 παράγραφος 1 και το άρθρο 41 παράγραφος 1,
Εκτιμώντας τα ακόλουθα:
(1)
Με την απόφαση 95/2/EK, Ευρατόμ, ΕΚΑΧ (1), το Συμβούλιο όρισε τη σειρά άσκησης της προεδρίας του Συμβουλίου από τα κράτη μέλη της Ευρωπαϊκής Ένωσης την 1η Ιανουαρίου 1995.
(2)
Η Ευρωπαϊκή Ένωση διευρύνθηκε την 1η Μαΐου 2004 με την προσχώρηση δέκα νέων κρατών μελών.
(3)
Πρέπει να ορισθεί η σειρά κατά την οποία θα ασκείται η προεδρία του Συμβουλίου από τα κράτη μέλη, συμπεριλαμβανομένων των νέων κρατών μελών.
(4)
Η παρούσα απόφαση εκδίδεται με την επιφύλαξη των αλλαγών που θα αποφασίσει να επιφέρει το Συμβούλιο στη σειρά άσκησης της προεδρίας μετά την προσχώρηση της Βουλγαρίας και της Ρουμανίας,
ΑΠΟΦΑΣΙΖΕΙ:
Άρθρο 1
1. Η σειρά κατά την οποία τα κράτη μέλη καλούνται να ασκήσουν την προεδρία του Συμβουλίου από την 1η Ιανουαρίου 2006 ορίζεται στο παράρτημα.
2. Το Συμβούλιο, αποφασίζοντας ομόφωνα κατόπιν πρότασης των ενδιαφερομένων κρατών μελών, μπορεί να αποφασίσει ότι κάποιο κράτος μέλος θα ασκήσει την προεδρία σε άλλη χρονική στιγμή από την αναγραφόμενη στο παράρτημα.
Άρθρο 2
Η παρούσα απόφαση αρχίζει να ισχύει την 1η Ιανουαρίου 2006.
Άρθρο 3
Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
Βρυξέλλες, 12 Δεκεμβρίου 2005.

Labels: 10
18
15